# ANNEX 7.2

MODEL DE DECLARACIÓ D’ABSÈNCIA DE CONFLICTE D’INTERESSOS DE LA PERSONA O EMPRESA CONTRACTISTA/SUBCONTRACTISTA

**Expedient:** ACT-2024-20

**Contracte:** Serveis de creació i producció de continguts per realitzar una experiència virtual immersiva, així com el seu muntatge, i manteniment integral de l’espai on es durà a terme aquesta experiència. L’experiència es denominarà GTC Immersive Experience que es projectarà al Port de Barcelona durant la Copa Amèrica que se celebrarà a Barcelona. L’objecte d’aquest contracte es podria cofinançar pel Fons Europeu de Desenvolupament Regional (FEDER) de la Unió Europea, en el marc del Programa del FEDER de Catalunya 2021- 2027

**Òrgan de contractació:** Agència Catalana de Turisme

**[Nom i cognoms]**, amb DNI **[núm. DNI]**, en nom propi o com a **[condició en què declara]** de **[nom de entitat]** amb NIF **[NIF entitat]**, amb el poder suficient que consta acreditat en el procediment de contractació indicat,

Declaro:

Primer. Que conec amb detall els plecs que regeixen el contracte, així com la normativa que li és aplicable, i que tinc coneixement que l’article 61.3, “Conflicte d’interessos”, del [Reglament (UE, Euroatom) 2018/1046 del Parlament Europeu i del Consell, de 18 de juliol (Reglament financer de la UE)](https://eur-lex.europa.eu/legal-content/ES/TXT/HTML/?uri=CELEX:32018R1046&qid=1706872379027) estableix que hi ha conflicte d’interessos quan l’exercici imparcial i objectiu de les funcions es vegi compromès per raons familiars, afectives, d’afinitat política o nacional, d’interès econòmic o per qualsevol motiu directe o indirecte d’interès personal.

Segon. Que conec l’article 64, “Lluita contra la corrupció i la prevenció dels conflictes d’interessos”, de la [Llei 9/2017, de 8 de novembre, de contractes del sector públic](https://boe.es/buscar/act.php?id=BOE-A-2017-12902), que defineix el conflicte d’interessos com “qualsevol situació en què el personal al servei de l’òrgan de contractació que a més participi en el desenvolupament del procediment de licitació o pugui influir en el seu resultat, tingui directament o indirectament un interès financer, econòmic o personal que pugui semblar que compromet la seva imparcialitat i independència en el context del procediment de licitació”.

Tercer. **Que ni la meva persona ni, si escau, la persona jurídica a la qual represento es troba en cap situació que pugui comprometre el compliment de les obligacions exigibles** per la participació en el procediment de contractació, ni que pugui comprometre el compliment d’aquestes obligacions en cas de resultar adjudicatària de l'expedient.

Quart. **Que ni la meva persona ni, si escau, la persona jurídica a la qual represento es troba** en una situació de conflicte d'interessos, segons la definició de l'article 61 del Reglament financer de la UE que pugui dificultar o comprometre de cap manera el compliment de les obligacions esmentades a l'apartat anterior.

Cinquè. **Que els administradors, els representants i la resta de persones amb capacitat de presa de decisions o control** sobre **[persona jurídica]** no es troben en la situació de conflicte definida a l'apartat quart.

Sisè. Que em comprometo a posar en coneixement de l’òrgan de contractació de l’expedient, sense dilació, qualsevol situació de conflicte d’interessos que comprometi o pugui comprometre el compliment de les obligacions esmentades.

Setè. Que he subministrat informació exacta, veraç i completa en el marc d’aquest expedient, i que tinc coneixement que la falsedat d’aquesta declaració i la informació subministrada comporta les conseqüències contractuals, administratives o judicials que estableixi la normativa d'aplicació i la documentació contractual.

**[Signatura digital]**